Source: https://www.cronicadefalticeni.ro/somuz-falticeni-egalata-in-prelungirile-meciului-de-la-focsani/
Timestamp: 2020-02-16 22:55:13+00:00

Document:
Șomuz Fălticeni egalată în prelungirile meciului de la Focșani | Cronica de Fălticeni
Șomuz Fălticeni a fost la un minut distanță de obținerea celui de-al doilea suscces în actuala ediție de campionat.
Pe stadionul “Milcovul”, gazdele au început jocul în forță punând la încercare vigilența apărării fălticenene.
CSM Foșcani a avut șansa deschiderii scorului în primele două minute, apoi fălticenenii au echilibrat treptat jocul, creându-și la rândul lor ocazii de gol.
Gazdele au deschis până la urmă scorul în minutul 37, prin Mădălin Predoiu, după un corner.
Fălticeniul a restabilit egalitatea în ultimul minut al primei reprize, prin reușita lui Andrei Mateiciuc, care a trimis mingea în poarta gazdelor cu o lovitură de cap, dintre doi apărători, după o centrare perfectă în fața porții a lui Florin Chisăliță.
În actul secund, după o perioadă bună de joc a echipei noastre, același Chisăliță i-a pasat lui Eduard Julei care, după ce a driblat mai mulți jucători ai Focșaniului, a șutat perfect spre poarta gazdelor, de la 20 de metri, lăsându-l fără replică pe debutantul din poarta CSM-ului.
Din păcate tot Chisăliță s-a aflat în prim-plan și la golul egalizator reușit în prelungiri de echipa gazdă, după ce a faultat un adversar care a scăpat decisiv spre poarta apărată de Cătălin Pascal. Lovitura de pedeapsă dictată pentru gazde a fost transformată de experimentatul Ciprian Petre.
Supărați pe evoluția propriilor jucători, fanii echipei gazdă i-au aplaudat pe fălticeneni la finalul jocului.
Șomuz Fălticeni ajunge astfel la 5 puncte câștigate în partidele disputate în deplasare (1 victorie la Bacău și două remize la Liești și Focșani).
Egalul de Focșani menține Șomuz pe locul 14. Echipa poate urca însă mai multe locuri în clasament în cazul unei victorii în etapa a 9-a, când la Fălticeni va veni echipa a doua a celor de la FC Botoșani.
CSM Focşani – Şomuz Fălticeni 2-2 (1-1)
Marcatori: Bogdan Panaite (36), Ciprian Petre (90+4 – p) / Andrei Mateiciuc (45), Eduard Julei (76)
CSM: Vrânceanu R. – Burghiu Ș., Drăguț M., Salaoru I., Săpunaru S., Panaite B. (46 Gherghiceanu), Popa D. (78 Munteanu D.), Stoica C. (72 Manu I.), Predoiu M., Petre C., Costin C. Antrenor: Alin Chița.
Șomuz: Pascal C. – Chisăliță F., Ailenei F. (70 Song A.), Toukam F., Iorga G., Njindja W. (46. Julei E.), Zamă I. (90 Baciu A.), Marinescu R., Afalna C., Tchassem F., Mateiciuc A. (63 Negură F.). Rezerve neutilizate: Pascal A., Robciuc F., Plăcintă C. Antrenor: Daniel Stoica.
Arbitri: Stef Claudiu (Târgu Mureș), Hunor Recsenedy (Sfântu Gheorghe), Zoltan Tamasi (Odorheiu Secuiesc).
Rezultatele etapei a 8-a (12 octombrie):
Aerostar Bacău – KSE Târgu Secuiesc 5-0
FC Botoşani 2 – CSM Bacău 1-1
Ozana Târgu Neamţ – Huşana Huşi 2-0
CSM Paşcani – Univ. Galaţi 1-4
1 Aerostar Bacău 8 8 0 0 26-5 24 12
2 Oţelul Galaţi 8 6 1 1 13-5 19 7
3 Ceahlăul P. Neamţ 8 6 0 2 22-8 18 3
4 Bucovina Rădăuţi 8 5 1 2 16-6 16 7
5 CSM Focşani 8 4 3 1 10-5 15 3
6 Foresta Suceava 8 4 2 2 16-14 14 2
7 Ozana Târgu Neamţ 8 3 2 3 14-11 11 -4
8 Ştiinţa Miroslava 8 3 2 3 15-13 11 -1
9 FC Botoşani 2 8 3 2 3 16-16 11 -4
10 Sporting Lieşti 8 2 2 4 5-13 8 -1
11 Huşana Huşi 8 2 1 5 6-10 7 -5
12 Univ. Galaţi 8 1 3 4 9-12 6 -6
13 CSM Bacău 8 1 3 4 2-9 6 -6
14 Şomuz Fălticeni 8 1 3 4 6-16 6 -3
15 KSE Tg. Secuiesc 8 0 5 3 3-10 5 -4
16 CSM Paşcani 8 0 0 8 9-35 0 -15
Next article Un crustaceu specific Asiei descoperit în iazurile din Fălticeni
Previous article Accident rutier în Fălticeni. Patru mașini au fost avariate

References: CSM 

CSM 
 CSM 

CSM 
 CSM 
 CSM 
 CSM